Изх.№25-00-48/27.03.2025 г.

ОБС Вх. № 71/27.03.2025 г.

**ДО**

**ОБЩИНСКИ СЪВЕТ**

**гр. Рудозем**

**Д О К Л А Д Н А З А П И С К А**

**от**

**инж. Недко Фиданов Кулевски – кмет на община Рудозем**

**Относно:** Даване на съгласие за учредяване на сервитутни права по смисъла на чл. 64 от ЗЕ в полза на „СКИЛАС” ЕООД, през засегнати имоти – общинска собственост, за изграждане на обект: „ТРАСЕ КАБЕЛНА ЛИНИЯ 20KV – 2 бр.” ЗА ПРИСЪЕДИНЯВАНЕ НА ПИ 63207.502.143 ОТ КККР НА ГР. РУДОЗЕМ, ОБЩ. РУДОЗЕМ, ОБЛ. СМОЛЯН КЪМ ЕЛ. ПОДСТАНЦИЯ „РУДОЗЕМ”.

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Със Заповед № РД – 21/08.01.2025 г. на кмета на община Рудозем е одобрена план - схема по чл. 108, ал. 2 от ЗУТ за трасе на нова кабелна линия СрН 20 kV за обект: „ТРАСЕ КАБЕЛНА ЛИНИЯ 20KV – 2 бр.”ЗА ПРИСЪЕДИНЯВАНЕ НА ПИ 63207.502.143 ОТ КККР НА ГР.РУДОЗЕМ, ОБЩ. РУДОЗЕМ, ОБЛ. СМОЛЯН КЪМ ЕЛ. ПОДСТАНЦИЯ „РУДОЗЕМ”.

Проектната разработка се отнася за осигуряване на трасе, свързано с изграждане на нова кабелна линия 20кV – 2 бр. за присъединяване на съоръжение за съхранение на електрическа енергия с капацитет 50 MWh и мощност 20 MW, които ще се изградят в ПИ 63207.502.143 по КККР на гр. Рудозем, собственост на „СКИЛАС” ЕООД.

Трасето е с обща дължина около 203 м., като видно от приложения регистър засегнати са два общински имота – ПИ 63207.502.148 и ПИ 63207.503.173 по КККР на гр. Рудозем.

Сервитутните зони на новопроектираните съоръжения са определени съгласно действащата нормативна уредба – Наредба № 8/28.07.1999 г. за правила и нормативи за разполагане на технически проводи и съоръжения в населени места и Наредба № 16/09.06.2004 г. за сервитутите на енергийните обекти.

Дружеството „СКИЛАС” ЕООД в съответствие с Предварителен договор № ПРД-ССЕБ-20-13/22.02.2024 г. за условията и начина на присъединяване към преносната електрическа мрежа следва да изгради трасе за кабелна линия 20 кV – 2 бр. – външно електрозахранване за присъединяване на ПИ 63207.502.143 по КККР на гр.Рудозем, общ. Рудозем, обл. Смолян към ел. подстанция „Рудозем”.

Соглед създаване на предпоставки за реализиране на проектното предложение, на основание чл. 8, ал. 1 от ЗОС е необходимо Общинския съвет да даде съгласие за прокарване на линеен енергиен обект през засегнатите имоти, тъй като в случая се касае за разпореждане с общинско имущество чрез учредяване на ограничени вещни права.

Следва да бъде взето предвид, че съгласно разпоредбата на чл. 67, ал. 2 от Закона за енергетиката *„лицата, които изграждат или експлоатират енергийните обекти, имат право безвъзмездно да използват мостове, пътища, улици, тротоари и друга инфраструктура - публична собственост, с изключение на поземлени имоти в горски територии, за изграждане, прокарване, скачване, преминаване и поддържане на линейни енергийни обекти, като осигуряват техническата безопасност и предприемат мерки за недопускане на щети”.*

Предвид гореизложеното, на основание чл. 21, ал. 1, т. 8 от ЗМСМА, чл. 8, ал. 1 от ЗОС чл. 64, ал. 2, чл. 67, ал. 2 от ЗЕ, предлагам на Общински съвет – Рудозем да приеме следното

**П Р О Е К Т О Р Е Ш Е Н И Е:**

1. Дава съгласие да бъдат учредени сервитутни права по чл. 64 от ЗЕ в полза на „СКИЛАС” ЕООД, с ЕИК 205543112, със седалище и адрес на управление: гр. София, район „Искър”, бул. „Христофор Колумб” № 43, представлявано от управителите Тодор Петров Стефанов и Николай Христов Киневски, за изграждане на обект: „ТРАСЕ КАБЕЛНА ЛИНИЯ 20KV – 2 бр.” ЗА ПРИСЪЕДИНЯВАНЕ НА ПИ 63207.502.143 ОТ КККР НА ГР.РУДОЗЕМ, ОБЩ. РУДОЗЕМ, ОБЛ. СМОЛЯН КЪМ ЕЛ. ПОДСТАНЦИЯ „РУДОЗЕМ”, през засегнати имоти –общинска собственост, както следва:

* Възмездно и безсрочно право на прокарване на линеен енергиен обект – подземен кабелен електропровод през поземлен имот с идентификатор 63207.503.173 по кадастралната карта на гр. Рудозем, общ. Рудозем, с административен адрес: гр. Рудозем, ул. „Капитан Петко Войвода”, с площ: 597 кв. м., с трайно предназначение на територията: урбанизирана, с начин на трайно ползване: за друг вид застрояване, вид собственост: общинска частна, с площ на сервитутната ивица: 27,00 кв.м.
* Безвъзмездно и безсрочно право на прокарване на линеен енергиен обект – подземен кабелен електропровод през поземлен имот с идентификатор 63207.502.148 по кадастралната карта на гр. Рудозем, общ. Рудозем, с административен адрес: гр. Рудозем, с площ: 1694 кв. м., с трайно предназначение на територията: урбанизирана, с начин на трайно ползване: за второстепенна улица, вид собственост: общинска публична, с площ на сервитутната ивица: 195,00 кв.м.
* Право на преминаване на хора и техника за обслужване на линейния енергиен обект, който „СКИЛАС” ЕООД, с ЕИК 205543112 ще изгради в гореописаните поземлени имоти.

2. Възлага на кмет на община Рудозем да извърши всички необходими фактически и правни действия за изпълнение на решението.

СБ/

